IMPACT แจ้งเปิด “อิมแพ็คเมืองทองฯ” ตั้งแต่ 1 มิ.ย.63 คุมเข้มมาตรการป้องกัน “โควิด”
IMPACT แจ้งเปิด “อิมแพ็คเมืองทองฯ” ตั้งแต่ 1 มิ.ย.63 คุมเข้มมาตรการป้องกัน “โควิด”
2 มิ.ย. 2563

กองทรัสต์เพื่อการลงทุนในอสังหาริมทรัพย์อิมแพ็ค โกรท หรือ IMPACT แจ้งว่า อ้างอิงตามคำสั่งจังหวัดนนทบุรีเรื่องสั่งปิดสถานที่เป็นการชั่วคราว (ฉบับที่ 16) ลงวันที่ 31 พฤษภาคม 2563 ได้มีการผ่อนปรนคำสั่งที่เคยปิดสถานที่ไว้เป็นการชั่วคราวบางส่วน
โดยมีคำสั่งให้ศูนย์แสดงสินค้า ศูนย์ประชุม และสถานที่จัดนิทรรศการ สามารถเปิดดำเนินการจัดประชุม การแสดงสินค้า หรือการจัดนิทรรศการได้ โดยเป็นกิจกรรมซึ่งจำกัดพื้นที่รวมในการจัดงานขนาดไม่เกิน 20,000 ตารางเมตร และเปิดดำเนินการได้จนถึงเวลา 21.00 น. โดยมีผลตั้งแต่วันที่ 1 มิถุนายน 2563 เป็นต้นไป
ทั้งนี้ บริษัท อาร์ เอ็ม ไอ จำกัด ในฐานะผู้จัดการกองทรัสต์ IMPACT Growth REIT ขอแจ้งให้ทราบว่า ศูนย์แสดงสินค้าและการประชุมอิมแพ็ค เมืองทองธานีจะเปิดให้บริการตามประกาศของจังหวัดนนทบุรีตั้งแต่วันที่ 1 มิถุนายน 2563 เป็นต้นไปทั้งนี้ ผู้จัดการกองทรัสต์ พร้อมให้ความร่วมมือในการดำเนินการตามมาตรการ เพื่อป้องกันการแพร่ระบาดของเชื้อไวรัสโควิด-19 อย่างเคร่งครัด